**PREDLOG**

##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

# Številka: 9000-08/2015 - 02

Datum: 28. 12. 2015

# ZAPISNIK

**8. redne seje sveta Občine Vitanje,**

**ki je bila v torek, 28. 12. 2015, ob 18.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Mateja Kovše, Simon Golenač, Andrej Ošlak, Stane Plankl, Slavko Kitek, Dejan Fijavž, Rudolf Pesjak, Jože Brodej, Andrej Poklič.

Ostali prisotni:

1. Župan Mirko Polutnik
2. Občinska uprava: Srečko Fijavž, Tanja Čretnik (SOU za področje računovodstva), Romana Holobar
3. Predsednica Nadzornega odbora Občine Vitanje: Marjana Rančnik
4. Predsedniki vaških in trške skupnosti: Edi Ošlak, Franc Zbičajnik, Stanko Gorjup, Milan Ovčar, Roman Kričaj, Marina Karo, Marjana Rančnik, Karlina Kotnik.
5. Mediji: Nina Krobat - Novice, Radio Rogla.

Župan je pozdravil prisotne, ugotovil prisotnost vseh enajst svetnikov in odprl sejo.

Na zapisnik korespondenčne seje z dne 17. 12. 2015 ni bilo pripomb. K predlogu zapisnika 7. redne seje občinskega sveta je svetnik Hrovat predlagal priložiti program del v vaških skupnosti v letu 2016, ki ga je župan predstavil svetnikom na seji. Soglasno (11 ZA) je bil sprejet

**SKLEP št. 1: Občinski svet potrdi predlog zapisnika korespondenčne seje z dne 17. 12. 2015. SKLEP št. 2: Občinski svet potrdi predlog zapisnika 7. redne seje občinskega sveta Občine Vitanje z dne 27. 11. 2015, dopolnjen s programom del v vaških skupnostih v letu 2016 kot prilogo.**

Župan je v prebral predlog dnevnega reda iz vabila.

**Predlagan dnevni red:**

1. Obravnava predloga 2 rebalansa proračuna občine Vitanje za leto 2015,
2. Obravnava predloga proračuna Občine Vitanje za leto 2016,
3. Predlog sklepa o vrednosti točke za izračun davka od premoženja v občini Vitanje za leto 2016,
4. Predlog sklepa o določitvi izhodiščne vrednosti točke za izračun nadomestila za uporabo stavbnega zemljišča za leto 2016,
5. Predlog sklepa o vrednosti elementov za izračun prometne vrednosti stanovanjskih hiš, stanovanj in drugih nepremičnin in o določitvi odstotka od povprečne vrednosti gradbene cene, s katero se določi korist za stavbno zemljišče za leto 2016,
6. Obravnava vlog občanov in organizacij,
7. Vprašanja in pobude,
8. Razno.

V razpravi o dnevnem redu je svetnik Hrovat predlagal posebno točko, posvečeno problematiki Ksevta. Župan je povedal, da planira posebno sejo občinskega sveta po seji sveta Javnega zavoda Ksevt, ki bo predvidoma v začetku januarja 2016.

Župan je predstavil poročilo o izvršenih sklepih 7. redne seje, ki so ga svetniki prejeli na začetku seje. Skladno s sklepom 1. točke 7. seje je občinski svet na tokratni seji nadaljeval razpravo o izstopu iz skupine soustanoviteljev Javnega zavoda Regijsko študijsko središče Celje. Po krajši razpravi, v kateri so sodelovali svetniki Poklič, Fijavž in Golenač, je občinski svet soglasno (11 ZA) sprejel

**SKLEP: Občina Vitanje z dnem 31. 12. 2015 izstopa iz članstva v skupini soustanoviteljev Javnega zavoda Regijsko študijsko središče Celje.**

Nadaljnjih pripomb in razprave v zvezi z dnevnim redom tokratne 8. redne seje ni bilo in občinski svet je soglasno (11 ZA) sprejel

# SKLEP: Občinski svet sprejme v gradivu predlagan dnevni red.

# K tč. 1

Obravnava predloga 2 rebalansa proračuna občine Vitanje za leto 2015; (gradivo priloženo)

Župan je predstavil točko in predal besedo ge. Čretnik, ki je podrobneje razložila bistvene spremembe proračunskih postavk v rebalansu. Predsednica nadzornega odbora ga. Rančnik je povedala, da NO zaradi bolezni ni uspel v celoti izpeljati nadzora realizacije proračuna za leto 2015. Pohvalila je pregledno evidenco e-računov, kar je uspela preveriti, o celotnem nadzoru pa bo pripravila poročilo do naslednje seje. V razpravi je svetnik Poklič izrazi pohvalo manjšemu primanjkljaju od pričakovanega . Nadaljnjih pripomb ni bilo in soglasno (11 ZA) je bil sprejet

**SKLEP št. 1: Občinski svet Občine Vitanje na svoji 8. seji dne 28.12.2015 sprejme osnutek Odloka o rebalansu proračuna Občine Vitanje za leto 2015 - 2.**

**SKLEP št. 2: Občinski svet Občine Vitanje na svoji 8. seji dne 28.12.2015 osnutek Odloka o rebalansu proračuna Občine Vitanje za leto 2015 - 2 preoblikuje v predlog.**

**SKLEP št. 3: Občinski svet Občine Vitanje na svoji 8. seji dne 28.12.2015 sprejme Odlok o rebalansu proračuna Občine Vitanje za leto 2015 - 2.**

# K tč. 2

Obravnava predloga proračuna Občine Vitanje za leto 2016; (gradivo priloženo)

V predstavitvi točke je župan povedal, da so upoštevani in usklajeni vsi predlogi vaških in trške skupnosti in pripombe iz prve obravnave. Verjetno bo tekom leta potreben kakšen rebalans, saj se državna politika do občin spreminja. Ga. Čretnik je podala obrazložitve posameznih postavk. V razpravi so sodelovali župan in svetniki Plankl, Ošlak, Hrovat in Golenač. Po razpravi so svetniki soglasno (11 ZA) sprejeli

**SKLEP: Občinski svet Občine Vitanje na svoji 8. seji dne 28. 12. 2015 sprejme Odlok proračuna Občine Vitanje za leto 2016.**

# K tč. 3

Predlog sklepa o vrednosti točke za izračun davka od premoženja v občini Vitanje za leto 2016; (gradivo priloženo)

Obrazložitev je podal g. Fijavž. Razprave ni bilo in svetniki so soglasno (11 ZA) sprejeli

**SKLEP: Občinski svet Občine Vitanje sprejme in potrdi Sklep o vrednosti točke za izračun davka od premoženja v občini Vitanje za leto 2016 v predlagani vsebini.**

# K tč. 4

Predlog sklepa o določitvi izhodiščne vrednosti točke za izračun nadomestila za uporabo stavbnega zemljišča za leto 2016; (gradivo priloženo)

Razprave ni bilo in svetniki so soglasno (11 ZA) sprejeli

**SKLEP: Občinski svet Občine Vitanje sprejme in potrdi Sklep o določitvi izhodiščne vrednosti točke za izračun nadomestila za uporabo stavbnega zemljišča za leto 2016 v predlagani vsebini.**

# K tč. 5

Predlog sklepa o vrednosti elementov za izračun prometne vrednosti stanovanjskih hiš, stanovanj in drugih nepremičnin in o določitvi odstotka od povprečne vrednosti gradbene cene, s katero se določi korist za stavbno zemljišče za leto 2016; (gradivo priloženo)

Razprave ni bilo in svetniki so soglasno (11 ZA) sprejeli

**SKLEP: Občinski svet Občine Vitanje sprejme in potrdi Sklep o vrednosti elementov za izračun prometne vrednosti stanovanjskih hiš, stanovanj in drugih nepremičnin in o določitvi odstotka od povprečne vrednosti gradbene cene, s katero se določi korist za stavbno zemljišče za leto 2016 v predlagani vsebini.**

# K tč. 6

Obravnava vlog občanov in organizacij;

1. Župan je predstavil vlogo vaščanov iz Brezna za finančno pomoč pri pokritju stroškov čiščenja vodnega zajetja Brezen. Po krajši razpravi so svetniki soglasno (11 ZA) sprejeli

**SKLEP: Občinski svet Občine Vitanje na prošnjo občanov iz Brezna sprejme sklep, da Občina Vitanje povrne prosilcem stroške čiščenja vodnega vir v deležu 30% vrednosti priloženih računov brez DDV, torej v višini 316,08 EUR.**

1. Župan je predstavil aneks k pogodbi na temo CERO Pragersko. Obrazložitev je podal direktor občinske uprave. Občina Vitanje je leta 2008 na podlagi takratne državne politike organiziranja mreže ravnanja s komunalnimi odpadki in posledično izgradnje Centrov za ravnanje z odpadki, pristopila skupaj z 8 gravitirajočimi občinami k izgradnji CERO Slov. Bistrica v Pragerskem. Nosilna občina je občina Slov.Bistrica. Projekt je bil letos zaključen. Vrednost investicije je cca 11 mio.€ od tega prispevata EU Kohezijski sklad in država skupaj cca 9,5 mio.€, 1.746.838,81 € pa morajo zagotoviti skupaj občine (8). Na občino Vitanje pride 2,7% oz. 47.164,65€, ki ga bo potrebno poravnati v prihodnjih letih iz okoljske dajatve.

**K tč. 7**

Vprašanja in pobude;

1. G. Kričaj je postavil vprašanje o ruševinah pred Ksevtom. Župan je povedal, da se je v prejšnjem tednu zaključil postopek spremembe lastništva in bo takoj, ko bo mogoče, izvedeno rušenje in čiščenje zemljišča.

# K tč. 8

Razno;

Pod točko razno ni bilo tem za obravnavo.

Seja se je zaključila ob 19.00 uri.

Seja je bila tonsko posneta. Potek razprav je arhiviran v tonskem zapisu.

Zapisala: ŽUPAN

Romana Holobar Mirko POLUTNIK